**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz precizēt kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” atbalsta saņēmēju loku, atbalstāmās nozares, investīciju aizdevumu nosacījumus, precizēt atbalsta stimulējošās ietekmes nosacījumus, aizdevuma nodrošinājuma prasības, kā arī garantijas apjomu.  |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” (turpmāk - Noteikumu projekts) sagatavots pamatojoties uz Attīstības finanšu institūcijas likuma 12.panta ceturto daļu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz šādas izmaiņas Ministru kabineta 2009. gada 15. septembra noteikumos Nr. 1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr. 1065):1. ***Aizdevumu saņēmēju loks***

MK noteikumi Nr.1065 paredz aizdevumu piešķiršanu saimnieciskās darbības veicējiem, kur saimnieciskās darbības veicēju atbilstība ir noteikta saskaņā ar Komisijas regulas Nr.651/2014, Komisijas regulas Nr.702/2017 un Komisijas regulas Nr.1379/2013 nosacījumiem. Minētas regulas paredz aizdevumu piešķiršanu visiem saimnieciskās darbības veidiem, bet MK noteikumu Nr.1065 1.punkts, 7.3. un 7.4.apakšpunkts ierobežo aizdevumu saņēmēju loku atbilstoši to uzņēmējdarbības formai (uzskaitījums punktu iekavās). Lai neierobežoto aizdevumu pretendentu loku atbilstoši to uzņēmējdarbības formai, precizētas atbilstības definīcijas MK noteikumu Nr.1065 1.punktā, 7.3. un 7.4.apakšpunktā.1. ***Finanšu grūtību kritēriji***

Noteikumu projekta ir iekļauts jauns 10.5.apakšpunkts, lai nodrošinātu Komisijas regulas Nr.1407/2013 4.panta 3.punkta a) apakšpunkta ievērošanu attiecībā uz MK noteikumu Nr.1065 30.² punktā minētā aizdevuma izsniegšanu, kā arī tiek precizēts 10.3.apakšpunkts, nosakot finanšu grūtību kritērijus saskaņā ar Komisijas regulu nr.702/2014.1. ***Atbalstāmās nozares***

Noteikumu projekta 3.punkts paredz dzēst MK noteikumu Nr.1065 11.6.-11.15.apakšpunktā norādītos nozaru ierobežojumus, kas MK noteikumos Nr.1065 iekļauti 2009.gadā, kad valstī bija cita ekonomiskā situācija un aizdevumu sniegšanu minētajās nozarēs Ekonomikas ministrija ierobežoja kreditēšanas augsto risku dēļ. Šādi ierobežojumi nosakāmi Altum kredītpolitikas dokumentos, nevis Ministru kabineta noteikumos, tāpat nepieciešams savstarpēji harmonizēt/ vienādot MK noteikumu Nr.1065 nosacījumus ar citām valsts atbalsta programmām, piemēram, starta aizdevumiem ([MK noteikumiem Nr.328](https://likumi.lv/ta/id/282520-noteikumi-par-mikroaizdevumiem-un-starta-aizdevumiem)), lai nodrošinātu savstarpēju programmu papildināmību.Viennozīmīgai skaidrībai un lai novērstu iespējamu interpretāciju, MK noteikumu Nr.1065 11.1. – 11.5.apakšpunkti papildināti ar NACE kodiem.Atbilstoši grozījumiem MK noteikumu Nr.1065 11.punktā, precizējumi veikti arī MK noteikumu Nr.1065 12.punktā, t.i., tas tiek dzēsts, un precizēti 12.¹ punktā minētie nozaru ierobežojumi.MK noteikumu Nr.1065 11.1.apakšpunktā minētā nozare precizēta atbilstoši citiem finanšu instrumentu noteikumiem, piemērām, [MK noteikumiem Nr.997](https://likumi.lv/doc.php?id=220826) un [MK noteikumiem Nr.328](https://likumi.lv/ta/id/282520-noteikumi-par-mikroaizdevumiem-un-starta-aizdevumiem), kuri paredz ierobežot tikai tirdzniecību, nevis ražošanu.1. ***Investīciju aizdevumu nosacījumi***

MK noteikumu Nr.1605 21.1 punkts paredz procentu likmes subsīdijas 50 % apmērā no kopējiem investīciju aizdevumu procentu maksājumiem. Šīs subsīdijas tika ieviests laikā, kad bija nepieciešamība veicināt investīciju iepludināšanu ekonomikā un kreditēšanas apjomu izaugsmi. Kreditēšanas apjomi valstī ir stabilizējušies, līdz ar to tiek dzēsts MK noteikumu Nr.1065 21.1 punkts.1. ***Atbalsta stimulējošā ietekme***

MK noteikumu Nr.1065 23.punkts ir attiecināms uz visiem noteikumu 7.punktā minētajiem saimnieciskās darbības veicējiem, bet noteikumu 7.1. un 7.2. apakšpunktā minētajiem saimnieciskās darbības veicējiem investīciju aizdevumus sniedz kā *de minimis* atbalstu saskaņā ar Komisijas regulu Nr. 1407/2013 un uz tiem neattiecas stimulējošās ietekmes nosacījumi, kas noteikti Komisijas regulā Nr.702/2014, tādēļ MK noteikumu Nr.1065 23.punkts papildināts ar atsaucēm uz noteikumu 7.3. un 7.4.apakšpunktiem. Vienlaikus, lai novērstu iespējamās interpretācijas (t.i., saimnieciskās darbības veicējs var būt uzsācis biznesa plāna īstenošanu, bet nav uzsācis darbu pie konkrētā atbalstītā projekta posma vai uzsācis konkrēto darbību) attiecībā uz stimulējošās ietekmes nosacījumu atbilstošu piemērošanu, punkts papildināts ar atsauci uz Komisijas regulas Nr.702/2014 6.panta 2.punktu un Komisijas regulas Nr.1388/20147 6.panta 2.punktu. 1. ***Aizdevuma nodrošinājuma prasības***

MK noteikumu Nr.1065 28.¹ punkts nosaka, ka “*ja saimnieciskās darbības veicēja ieguldījums projektā no saviem resursiem vai ārējā finansējuma, kas nav saistīts ar jebkādu komercdarbības atbalstu, ir mazāks par 10 % no projekta kopējām izmaksām, tad saistību nodrošinājuma koeficients nepārsniedz 75 % un attiecīgais saimnieciskās darbības veicējs piesaista saimnieciskās darbības veicēja biedru, akcionāru vai dalībnieku galvojumus 100 % apmērā no aizdevuma apjoma.*” Nodrošinājuma prasības un saimnieciskā darbības veicēja līdzdalības prasības ir nosakāmas Altum kredītpolitikā, nevis Ministru kabineta noteikumos, jo tās tiek piemērotas, ņemot vērā konkrēto projektu, vērtējot tā darījuma struktūru, saimnieciskā darbības veicēja finansiālo situāciju, projekta dzīvotspēju u.c. rādītājus, attiecīgi svītrots MK noteikumu Nr.1065 28.¹ punkts. Papildus ārējo normatīvo aktu izstrādātājiem ir nepieciešams maksimāli izvairīties no daudzkārtējas normatīvo aktu grozīšanas, īpaši par normām, kuras tajos nav nepieciešams norādīt un kas rada papildus administratīvo slogu visām iesaistītajām pusēm.1. ***Garantijas apjoms***

MK noteikumu Nr.1065 38.¹ 1. un 38.¹ 2.apakšpunktos noteikts izsniegtās garantijas apmērs attiecīgi 80% vai 65%. MK noteikumu Nr.1065 mērķis nav bijis noteikt konstantu garantijas apmēru, bet maksimālo apjomu, kuru nevar pārsniegt. Lai finansējumu izmantotu maksimāli lietderīgi un efektīvi un ar pieejamo finansējumu garantijām atbalstītu pēc iespējas lielāku projektu skaitu, un viennozīmīgai skaidrībai un izpratnei, precizēti attiecīgie MK noteikumu Nr.1065 punkti: pieturzīmi “-“ aizstājot ar vārdu “līdz”.1. ***Tehniski precizējumi***
* Noteikumu projekta 4.punktā precizēts Altum nosaukums;
* dzēsts MK noteikumu Nr.1065 9.punkts, jo šim punktam nav juridiskās noslodzes;
* lai salāgotu MK noteikumu Nr.1065 nosacījumus ar citiem finanšu instrumentiem un nodrošinātu informāciju pieprasīšanu pēc satura, nevis dokumenta nosaukuma, precizēts MK noteikumu Nr.1065 16.punkts, nosakot, ka atbalsta saņēmējam iesniedz pieteikumu, kurā ietverts biznesa projekta apraksts, kā arī cita sabiedrības Altum norādītā informācija;
* dzēsti MK noteikumu Nr.1065 17., 24., 30.4, 30.6 punkti, jo dublē normu par biznesa plāna iesniegšanu;
* MK noteikumu Nr.1065 18. un 18.1 punktos dzēsta teikuma daļa: “*un kopējais aizdevuma termiņš nepārsniedz maksimālo termiņu*”, jo MK noteikumos Nr.1065 nav noteikts maksimālais apgrozāmo līdzekļu aizdevumu termiņš, bet termiņu nosaka Altum kredītpolitikā, pamatojoties uz konkrētā projekta specifiku;
* MK noteikumu Nr.1065 27.punkts precizēts, nosakot, ka maksimālais termiņš ir līdz 20 gadiem, kas neizslēdz termiņa pagarināšanas iespējas aizdevumiem, kam sākotnēji ir noteikts īsāks termiņš;
* MK noteikumu Nr.1065 37.2.apakšpunkts ir papildināts ar atsaucēm uz Komisijas regulu Nr.1408/2013 un Komisijas regulu Nr.717/2014, saskaņā ar kurām arī tiek sniegts valsts atbalsts šo noteikumu ietvaros;
* dzēsts MK noteikumu Nr.1065 46.punkts, jo garantiju kompensācijas izmaksu kārtību nosaka Altum iekšējās kārtībās.
1. ***Programmas rādītāju novērtējums***

Sabiedrība Altum nodrošinās Noteikumu projekta ietvaros īstenojamās atbalsta programmas ietekmes, risku un attiecīgi sagaidāmo zaudējumu, finansiālo rezultātu un programmas īstenošanas izvērtēšanu, lai ievērotu Attīstības finanšu institūcijas likuma 12.panta trešo daļu. Šo izvērtējumu EM virzīs apstiprināšanai Ministru kabinetā vienlaicīgi ar šo Noteikumu projektu un EM to atsevišķi saskaņos ar Finanšu ministriju, kad būs saskaņoti visi Noteikumu projekta nosacījumi, kas ir priekšnosacījums šī izvērtējuma apstiprināšanai. |
| 3. Projekta izstrādē iesaistītās institūcijas | Nav |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Daudzdzīvokļu dzīvojamo māju dzīvokļu īpašnieki, īpaši pašvaldības, dzīvokļu īpašnieku pilnvarotās personas, ESKO, pārvaldnieki, saimnieciskās darbības veicēji. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība "Altum". |
| 1. Administratīvo izmaksu monetārs novērtējums
 | Noteikumu projekts neparedz ietekmi uz administratīvo slogu un izmaksām. |
| 1. Cita informācija
 | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiks ieviestas prasības no Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Regula Nr. 1407/2013); Komisijas regulas Nr.1408/2013 un Komisijas regulas Nr.717/2014  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu tiek ieviestas:* Regulas Nr. 1407/2013 prasības;
* Regulas Nr. 702/2014 prasības;
* Regulas Nr. 1408/2013 prasības;
* Regulas Nr. 717/2014 prasības
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
| *Regulas Nr.1407/2013 4.panta 3.punkta a) apakšpunkts* | *Noteikumu projekta 2.punkts* | *Ieviests pilnībā* | *Neparedz stingrākas prasības* |
| *Regulas Nr. 702/2014 6.panta 2.punkts*  | *Noteikumu projekta 10.punkts* | *Ieviests pilnībā* | *Neparedz stingrākas prasības* |
| *Regulas Nr.1388/2014 6.panta 2.punkts* | *Noteikumu projekta 10.punkts* | *Ieviests pilnībā* | *Neparedz stingrākas prasības* |
| *Regulas 1407/2013 6.panta 4.punkts* | *Noteikumu projekta 15.punkts* | *Ieviests pilnībā* | *Neparedz stingrākas prasības* |
| *Regulas Nr. 1408/2013 6.panta 4.punkts* | *Noteikumu projekta 15.punkts* | *Ieviests pilnībā* | *Neparedz stingrākas prasības* |
| *Regulas Nr. 717/2014 6.panta 4.punkts* | *Noteikumu projekta 15.punkts* | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta EM un sabiedrība "Altum". |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības "Altum" esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. |
| 1. Cita informācija
 | Nav |

Anotācijas III., IV.sadaļas – noteikumu projekts šīs jomas neskar.

Ministru prezidenta biedrs,

ekonomikas ministrs A. Ašeradens

Vīza: Valsts sekretārs Ē.Eglītis

Madara Ambrēna, 67013061

Madara.Ambrena@em.gov.lv